CELEX: 32020R0488
Language: bg
Date: 2020-04-02 00:00:00
Title: Регламент (ЕС) 2020/488 на Съвета от 2 април 2020 година за изменение на Регламент (ЕС) № 1352/2014 относно ограничителни мерки с оглед на положението в Йемен

3.4.2020   
               
               
                  BG
               
               
                  Официален вестник на Европейския съюз
               
               
                  L 105/1
               
            
         РЕГЛАМЕНТ (ЕС) 2020/488 НА СЪВЕТА
         от 2 април 2020 година
         за изменение на Регламент (ЕС) № 1352/2014 относно ограничителни мерки с оглед на положението в Йемен
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 215 от него,
         като взе предвид Решение 2014/932/ОВППС на Съвета от 18 декември 2014 г. относно ограничителни мерки с оглед на положението в Йемен (1),
         като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
         като има предвид, че:
         
                     (1)
                  
                  
                     На 18 декември 2014 г. Съветът прие Регламент (ЕС) № 1352/2014 (2).
                  
               
                     (2)
                  
                  
                     На 25 февруари 2020 г. Съветът за сигурност на Организацията на обединените нации (ООН) прие Резолюция 2511 (2020).
                  
               
                     (3)
                  
                  
                     В Резолюция 2511 (2020) на Съвета за сигурност на Организацията на обединените нации (СС на ООН) се подчертава, че е важно да се улесни предоставянето на хуманитарна помощ. Освен това в Резолюция 2511 (2020) на СС на ООН се предвижда, че комитетът, създаден съгласно точка 19 от Резолюция 2140 (2014) на СС на ООН, може, след преценка на всеки отделен случай, да разрешава дейности, които са необходими за улесняване на работата на ООН и други хуманитарни организации в Йемен или за всяка друга цел, съответстваща на целите на резолюции 2140 (2014) и 2216 (2015) на СС на ООН.
                  
               
                     (4)
                  
                  
                     В Резолюция 2511 (2020) на СС на ООН се посочва също така, че сексуалното насилие при въоръжен конфликт и вербуването или използването на деца във въоръжен конфликт в нарушение на международното право са действия, подлежащи на санкции.
                  
               
                     (5)
                  
                  
                     На 2 април 2020 г. Съветът прие Решение (ОВППС) 2020/490 (3), с което Решение 2014/932/ОВППС се изменя в съответствие с Резолюция 2511 (2020) на СС на ООН.
                  
               
                     (6)
                  
                  
                     Някои от измененията попадат в обхвата на Договора за функционирането на Европейския съюз и следователно за тяхното прилагане са необходими нормативни разпоредби на равнището на Съюза, по-специално с цел да се осигури еднаквото прилагане от икономическите оператори във всички държави членки.
                  
               
                     (7)
                  
                  
                     Поради това Регламент (ЕС) № 1352/2014 на Съвета следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент (ЕС) № 1352/2014 на Съвета се изменя, както следва:
            
                        (1)
                     
                     
                        В член 3 параграф 1 се заменя със следното:
                        
                                    „1.
                                 
                                 
                                    В приложение I са включени физическите или юридическите лица, образуванията и органите, за които Комитетът по санкциите е установил, че участват във или подкрепят действия, които застрашават мира, сигурността или стабилността в Йемен и които включват, но не се ограничават до:
                                    
                                                а)
                                             
                                             
                                                действия, които пречат или подкопават успешното приключване на политическия преход, както се посочва в инициативата на Съвета за сътрудничество в Персийския залив и в Споразумението за механизъм за изпълнение;
                                             
                                          
                                                б)
                                             
                                             
                                                действия, които чрез насилие препятстват прилагането на резултатите от заключителния доклад на Конференцията за всеобхватен национален диалог, или нападения срещу основни инфраструктурни съоръжения;
                                             
                                          
                                                в)
                                             
                                             
                                                планиране, ръководене или извършване на действия, които са в нарушение на приложимото международно право в областта на правата на човека или международно хуманитарно право, или действия, които представляват нарушения на правата на човека, в Йемен, включително сексуално насилие при въоръжен конфликт и вербуване или използване на деца във въоръжен конфликт в нарушение на международното право;
                                             
                                          
                                                г)
                                             
                                             
                                                действия, които нарушават оръжейното ембарго, наложено с член 1 от Решение 2014/932/ОВППС, или препятстват предоставянето на хуманитарна помощ за Йемен или достъпа или разпространението на хуманитарна помощ в Йемен.“;
                                             
                                          
                              
                  
                        (2)
                     
                     
                        Добавя се следният член:
                        
                           „Член 3а
                           Чрез дерогация от членове 1а и 2 компетентните органи на държавите членки могат да разрешат:
                           
                                       а)
                                    
                                    
                                       предоставянето на техническа помощ, финансиране или финансова помощ във връзка с дейностите, описани в член 1а;
                                    
                                 
                                       б)
                                    
                                    
                                       освобождаването на определени замразени финансови средства или икономически ресурси или предоставянето на определени финансови средства или икономически ресурси,
                                       при условия, които сметнат за целесъобразни, и ако Комитетът по санкциите е установил след преценка на всеки отделен случай, че има необходимост от дерогация, за да се улесни работата на ООН и други хуманитарни организации в Йемен или за всяка друга цел, съответстваща на целите на резолюции 2140 (2014) и 2216 (2015) на Съвета за сигурност на ООН.“;
                                    
                                 
                     
                  
                        (3)
                     
                     
                        В член 13, параграф 1, буква а) се заменя със следното:
                        
                                    „а)
                                 
                                 
                                    относно замразени финансови средства по член 2 и разрешения, предоставени по членове 3а, 4, 5, 6 и 7;“.
                                 
                              
                  
         
            Член 2
            Настоящият регламент влиза в сила в деня след публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 2 април 2020 година.
            
               
                  За Съвета
               
               
                  Председател
               
               A. METELKO-ZGOMBIĆ
            
         
         
            (1)  ОВ L 365, 19.12.2014 г., стр. 147.
         
            (2)  Регламент (ЕС) № 1352/2014 на Съвета от 18 декември 2014 г. относно ограничителни мерки с оглед на положението в Йемен (ОВ L 365, 19.12.2014 г., стр. 60).
         
            (3)  Решение (ОВППС) 2020/490 на Съвета от 2 април 2020 година за изменение на Решение 2014/932/ОВППС относно ограничителни мерки с оглед на положението в Йемен (вж. страница 7 от настоящия брой на Официален вестник).